**แบบฟอร์มการเขียนแบบถอดประสบการณ์การเรียนรู้ ด้านประเด็นความรู้เทคนิคการเรียนการสอนที่เน้นผู้เรียนเป็นสำคัญ**

**1. ชื่อ-สกุล ผู้เล่าเรื่อง** ดร.รพี อุชชิน คณะวิชา/หน่วยงาน วิศวกรรมศาสตร์

**2. ชื่อ-สกุล ผู้บันทึก** ดร.สถาพร คำหอม คณะวิชา/หน่วยงาน วิศวกรรมศาสตร์

**3. บทบาท หน้าที่และความรับผิดชอบของผู้เล่าเรื่อง**

อาจารย์ผู้สอนประจำภาควิชาวิศวกรรมการซ่อมบำรุงอากาศยาน

**4. เรื่องที่เล่า**

สอนจากเหตุการณ์จริงสู่การเรียนในหนังสือ

**5. บริบทหรือความเป็นมาของเรื่องที่เล่า**

การสอนของอาจารย์เริ่มจากการยกตัวอย่างกรณีศึกษา ปัญหาหรือเหตุการณ์ในชีวิตจริงจากประสบการณ์ของตนเองทั้งทางตรงและทางอ้อม เพื่อให้เห็นภาพของความเป็นจริงที่นักศึกษาอาจจะได้พบเจอในอนาคต จากนั้นจะได้เริ่มชี้ให้เห็นถึงการแก้ไขปัญหาดังกล่าวโดยการใช้เนื้อหาในวิชาที่เรียนเข้ามาช่วย การสอนแบบนี้จะทำให้นักศึกษามีแรงจูงใจที่อยากจะรู้และมีความกระตือรือร้นที่จะติดตามการนำเอาเนื้อหาในวิชาเรียนเข้ามาใช้ จนถึงจุดที่จะเห็นภาพชัดเจนว่า สามารถแก้ไขปัญหาดังกล่าวได้เป็นที่เรียบร้อย

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

**วิธีการที่ 1** การเสนอความคิดในกลุ่มย่อย

อาจารย์จะมีกิจกรรมให้นักศึกษาได้แสดงความคิดเห็นอยู่เป็นประจำ โดยอาจให้มีการรวมกลุ่มเล็กๆเพื่อคิดวิเคราะห์ในปัญหาต่างๆที่อาจารย์ยกตัวอย่างขึ้นมา เพื่อกระตุ้นให้นักศึกษาเป็นผู้ที่คิดเป็นและมีมนุษยสัมพันธ์ในสังคมได้ดี ทำงานร่วมกับผู้อื่นได้

**วิธีการที่ 2** การใช้สื่อสองสมัย

การเรียนในชั้นเรียนอาจารย์จะบังคับให้นักศึกษาต้องมีสมุดจดบันทึกทุกคน ด้วยความเชื่อที่ว่าการจดบันทึกแบบในอดีตที่ผ่านมาเป็นการใช้ทักษะในการเรียนรู้ครบทุกด้านทั้งการดู การฟัง การเขียน การพูดในใจ แต่อย่างไรก็ตามอาจารย์ก็จะให้นักศึกษาใช้อุปกรณ์การสื่อสารที่ทันสมัยในยุคปัจจุบันสำหรับการค้นคว้าข้อมูลต่างๆในระหว่างการเรียนอย่างสม่ำเสมอ

**วิธีการที่ 3** เน้นการบ้านแบบเร็ว

การมอบหมายงานให้นักศึกษากลับไปทำที่บ้าน ด้วยความตั้งใจที่จะให้นักศึกษามีความเข้าใจในเนื้อหาวิชานั้นๆมากยิ่งขึ้น อาจารย์จะมอบงานในแบบที่ใช้เวลาทำไม่เกิน 1 ชั่วโมง ไม่ว่าจำนวนข้อจะมากน้อยเพียงใด อาจารย์จะพยายามดูความยากง่ายให้พอดีกับเวลาที่ไม่เกิน 1 ชั่วโมง เพื่อไม่ให้เป็นเรื่องน่าเบื่อสำหรับนักศึกษา โดยอาจารย์จะมอบหมายงานให้นักศึกษาอย่างสม่ำเสมอ

**7. ผลลัพธ์หรือความสำเร็จที่เกิดขึ้นและสิ่งที่ผู้เล่าเรื่องได้เรียนรู้จากประสบการณ์ดังกล่าว**

นักศึกษาที่จบสาขาวิศวกรรมการซ่อมบำรุงอากาศยาน มีความรับผิดชอบใหญ่หลวงมากในการดูแลอากาศยานให้มีความปลอดภัยสูงสุด การเรียนการสอนจึงต้องมีความละเอียดรอบคอบและต้องมั่นใจได้ว่านักศึกษาสามารถนำความรู้ต่างๆไปใช้ประโยชน์ได้จริง ซึ่งที่ผ่านมานักศึกษาที่จบออกไปก็สามารถปฏิบัติหน้าที่ในส่วนนี้ได้เป็นที่น่าพอใจ